《寄孟进士》
五代·谭用之

依旧池边草色芳，故人何处忆山阳。书回科斗江帆暮，

曲罢驺虞海树苍。吟望晓烟思桂渚，醉依残月梦馀杭。

别来南国知谁在，空对襜褕一断肠。

作者简介：谭用之，[约公元九三二年前后在世]，里居及生卒年均不详，约后唐明宗长兴中前后在世。善为诗而官不达。著有诗集一卷，《新唐书艺文志》传于世。